text: Спіс палітвязняў Спіс асуджаных па палітычных крымінальных справах Спіс фігурантаў палітычных крымінальных спраў Адміністрацыйна асуджаныя
  Выданні
  Кантакты
  Дачка Уладзіміра Мацкевіча на Канферэнцыі АБСЕ: "Наша галоўная мэта — вызваленне ўсіх палітвязняў"
  05.10.2022 Тэгі: палітвязьні, АБСЕ
  https://spring96.org/be/news/109299 2022 2022-10-05T09:32:09+0300 2022-10-05T09:32:09+0300 2022-10-05T10:52:48+0300 be https://spring96.org/files/images/sources/luchenok_osce_1.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»
  Праваабарончы цэнтр «ВЯСНА»
  На Канферэнцыі АБСЕ па чалавечым вымярэнні ў Варшаве — найбуйнейшай у Еўропе канферэнцыі па правах чалавека і дэмакратыі — абмеркавалі сітуацыю з беларускімі палітзняволенымі. На пленарным пасяджэнні "Вязні Пуціна і Лукашэнкі: Палітычныя зняволеныя ў Расіі, Беларусі і АБСЕ" выступіла, сярод іншых, дачка палітзняволенага філосафа Уладзіміра Мацкевіча і прадстаўніца Цэнтра беларускай салідарнасці Надзея Лучанок.
  Надзея Лучанок на Канферэнцыі
  "Самае страшнае, што можа адбыцца ў сітуацыі з палітвязнямі, — гэта забыць пра іх"
  Дачка палітзняволенага распавяла, што сёння ў Беларусі працягваюцца рэпрэсіі.
  "Блогеры, бізнэсоўцы, удзельнікі прэзідэнцкай кампаніі і мірныя дэманстранты апынуліся за кратамі толькі таму, што не пабаяліся скарыстацца сваімі правамі: правам удзельнічаць у мірных сходах, выказваць сваё меркаванне і займацца палітычнай дзейнасцю. Рэпрэсіі зазнаюць усе слаі насельніцтва: ад актыўных пратэстоўцаў да тых, хто проста каментуе і лайкае допісы ў сацсетках", — адзначыла Надзея.
  Ва ўсім свеце налічваецца больш за адзін мільён палітычных зняволеных. На адну Беларусь з насельніцтвам у 9,5 мільёна чалавек выпадае больш як 1300 палітвязняў. Кангрэсмен Стыў Коэн, нядаўна прызначаны Спецыяльным прадстаўніком Парламенцкай Асамблеі АБСЕ па палітычных зняволеных і сустаршыня Хельсінкскай камісіі ЗША, падкрэсліў, што "самае страшнае, што можа адбыцца ў сітуацыі з палітвязнямі, — гэта забыць пра іх".
  "Насамрэч Мацкевіча пакаралі за іншадумства, за "думказлачынства" ў духу Оруэла"
  Дырэктар еўрапейскіх і еўразійскіх праграм міжнароднай праваабарончай арганізацыі Freedom House Марк Берэндт таксама адзначыў, што вялікай праблемай з'яўляецца менавіта маўчанне, праз якое забываюць пра палітвязняў. Пра пераслед расійскага палітзняволенага палітыка і ўдзельніка Антываеннага камітэта Расіі Уладзіміра Кара-Мурзы, а таксама іншых вязняў гэтай краіны, на Канферэнцыі распавяла ягоная жонка Яўгенія. Надзея Лучанок падзялілася гісторыяй пераследу свайго палітзняволенага бацькі:
  "Асоба Уладзіміра Мацкевіча — сімвал сучаснай інтэлектуальнай і незалежнай Беларусі. Яшчэ ў 1990-я гады ён пачаў "думаць Беларусь" як самадастатковую квітнеючую дзяржаву, зрабіўшыся ў апошнія гады адным з самых непахісных абаронцаў суверэнітэту краіны. Ён адным з першых звярнуў увагу грамадскасці на рызыку страты незалежнасці. У 2019 годзе ім была ініцыявана грамадская кампанія "Свежы вецер" супраць паглыблення інтэграцыі Беларусі з Расійскай Федэрацыяй. Мацкевіч лічыў паглынанне Беларусі Расіяй і занясенне зменаў у Канстытуцыю дзвюма галоўнымі небяспекамі для Беларусі ў наступныя 10 гадоў. Філосаф неаднаразова накіроўваў адкрытыя лісты прэзідэнту Лукашэнку, міністрам Шуневічу і Макею. У 2020 і 2021 гадах штодня выступаў з крытыкай і прапановамі на адрас актыўных грамадзян і палітычных лідараў, прапануючы ўласны аналіз грамадска-палітычных тэм.
  Яго арыштавалі 4 жніўня 2021 года і больш за паўгода трымалі ў турме без выстаўлення абвінавачванняў. У лютым 2022 года, патрабуючы, каб ягоную справу перадалі ў суд, ён абвясціў сухую галадоўку. У чэрвені 2022 года Мацкевіча асудзілі да пяці гадоў калоніі ўзмоцненага рэжыму за "грубае парушэнне грамадскага парадку", "кіраванне экстрэмісцкім фармаваннем" і "абразу Лукашэнкі" — але насамрэч яго пакаралі за іншадумства, за "думказлачынства" ў духу Оруэла.
  У турме ён працягвае працаваць і пісаць. Ужо напісана дзве кнігі, але мы асцерагаемся, што ўлады могуць канфіскаваць гэтыя тэксты і яны будуць згублены для навакольнага свету".
  Пленарнае пасяджэнне "Вязні Пуціна і Лукашэнкі: Палітычныя зняволеныя ў Расіі, Беларусі і АБСЕ"
  "У нас досыць волі і розуму, каб вызваліць вязняў сумлення"
  "Сітуацыя ў Беларусі з'яўляецца жахлівай. Мы заклікаем урады асобных дзяржаў вызваліць палітвязняў", — заявіў на Канферэнцыі Марк Берэндт.
  Надзея Лучанок, дачка палітзняволенага філосафа, таксама данесла на Канферэнцыі патрабаванне беларускага грамадства наконт вызвалення палітвязняў:
  "Нельга разглядаць тэму палітычных зняволеных па-за палітычным дыскурсам. Палітвязні ў Беларусі — гэты адзіны супраціў, які застаўся. Можна лічыць іх ваеннапалоннымі.
  Вядома, наша галоўная мэта — вызваленне ўсіх палітвязняў. Але цяпер важна знайсці рашэнні для шэрагу кароткатэрміновых і прамежкавых задач. Неабходны скаардынаваны вонкавы ціск на кіруючы рэжым, выразная пазіцыя і патрабаванні да ўладаў.
  Людзей трэба выпускаць. Але рэжым не вызваліць усіх адразу. Працэс можа зацягнуцца, як гэта было ў 2011–2014 гадах. Вось чаму важна пачаць з вызвалення хаця б некаторай значнай колькасці палітычных зняволеных. Хай нават не ўсіх. Я выступаю тут ад імя сваякоў палітвязняў. У нас досыць волі і розуму, каб вызваліць вязняў сумлення — нам яшчэ будаваць новую Беларусь, будучую дэмакратыю".
  *З 26 верасня па 7 кастрычніка ў Варшаве праходзіць штогадовая Канферэнцыя АБСЕ па чалавечым вымярэнні. У ёй бяруць удзел дэлегацыі 57 краін АБСЕ, яе структур і партнёраў, грамадзянскай супольнасці і міжнародных арганізацый, у тым ліку і беларусы.
  Праваабаронца "Вясны" Павел Сапелка на Канферэнцыі АБСЕ распавёў пра "барацьбу з экстрэмізмам" у Беларусі
  Праваабаронца "Вясны" Павел Сапелка распавёў пра "барацьбу з экстрэмізмам" і рэпрэсіі ў Беларусі, прывёў актуальную статыстыку і даў рэкамендацыі, у тым ліку, АБСЕ.
  На фоне затрыманняў адвакатаў у Беларусі на Канферэнцыі АБСЕ абмеркавалі крызіс у беларускай адвакатуры
  На сайд-івэнце "Беларусь: без права на абарону" выступілі, у тым ліку, былы адвакат Міхаіл Баднарчук, экспертка Хельсінскага фонду па правах чалавека ў Варшаве Вольга Саламатава, Спецыяльная дакладчыца па пытанні аб палажэнні ў галіне правоў чалавека ў Беларусі Анаіс Марэн.
  "Тыя, хто парушае правы чалавека, павінны быць прыцягнутыя да адказнасці". Беларускія праваабаронцы ўдзельнічаюць ў Канферэнцыі АБСЕ па чалавечым вымярэнні
  У Варшаве з 26 верасня па 7 кастрычніка праходзіць штогадовая Канферэнцыя АБСЕ па чалавечым вымярэнні — найбуйнейшая у Еўропе канферэнцыя па правах чалавека і дэмакратыі. У ёй прымаюць удзел дэлегацыі 57 краін АБСЕ, яе структур і партнёраў, грамадзянскай супольнасці і міжнародных арганізацый, у тым ліку, і беларускія праваабаронцы. 28 верасня на пленарным пасяджэнні абмеркавалі крызіс з правамі чалавекамі ў Беларусі.
  Tweet
  Вясна. Правы чалавека ў Беларусі / Viasna. Human rights in Belarus
  Свабода мірных сходаў
  Мужа, жонку і пляменніцу ў другі раз асудзілі па "народным" артыкуле
  Жанчыну асудзілі да трох гадоў "хатняй хіміі" за ўдзел у Маршы
  Бацьку шасцярых дзяцей асудзілі да калоніі
  Татуіроўкі, аркушы паперы на вокнах, відэа шэсця з БЧБ-сцягамі: за што судзілі беларусаў у траўні
  Пенінтэнцыярная сістэма
  Новыя затрыманні, падрабязнасці "зачысткі" на "хіміі": хроніка пераследу 31 кастрычніка (дапоўнена)
  Жонка палітзняволенага Дзяніса Іванова: "Вяселле адсвяткавалі торцікам на лаўцы, пакуль чакалі цягнік у ПУАТ"
  Мужчына, які правёў пяць сутак на Акрэсціна ў 2020-м: "Насамрэч мне пашанцавала"
  "Гэта былі кароткія ўдары токам", — мінчанка распавяла пра допыт у ГУБАЗіКу электрашокерам, вярбоўку і амаль месяц на Акрэсціна
  Галоўнае
  Не "беларусы ў выгнанні", а "Беларусь у выгнанні". Якія парушэнні правоў чалавека вымушаюць стаць мігрантам
  #ВолюВясне
  Палітычныя зняволеныя
  Спіс палітычных вязняў
  Апошнія навіны
  "Так называемая справа". Што вядома пра затрыманых за вывешванне нацыянальных сцягоў Беларусі і Украіны
  У Мінску вынесены прысуд сакратару ліквідаванага ўладамі Свабоднага прафсаюза металістаў
  Студэнта юрыдычнага факультэта БДУ Уладзіміра Запольскіх асудзілі да двух год калоніі і штрафу па пратэсных артыкулах
  Справа "Вясны" перададзеная ў пракуратуру. Хроніка пераследу 26 лістапада
  Ціск на палітвязняў і новыя затрыманні 24 і 25 лістапада (дапоўнена)
  Бацьку семярых дзяцей асудзілі на год і дзесяць месяцаў калоніі
  16 дзён актыўных дзеянняў: Яднайцеся ў барацьбе за ліквідацыю гвалту ў дачыненні жанчын
  Вынесены прысуд палітвязню Дзмітрыю Дубоўскаму. Канчатковы тэрмін — 20 гадоў калоніі
  У Мінску пачынаецца судовы працэс над актывістамі незалежных прафсаюзаў – Фядынічам, Берасневым, Арэшкам
  Палітвязню Івану Зянько, якога раней двойчы судзілі па "пратэсных" справах, дадалі яшчэ год зняволення
  Гарадзенскага стаматолага-артапеда асудзілі на тры гады калоніі, суд доўжыўся абольш за пяць месяцаў
  У Осла адкрыецца выстава Нобелеўскай прэміі міру 2022 года: Здавацца ніхто не збіраецца
  Берасцейца асудзілі на тры гады калоніі за каментар пра Лукашэнку і перадачу фотаздымка бюлетэня з рэферэндума
  “Бл…, чаму ён дагэтуль у цябе яшчэ цэлы сядзіць?” Як пішуцца “пакаяльныя” відэа з удзельнікамі акцый пратэсту